L'Ordre EMC/213/2017, de 18 de setembre, per la qual s'aproven les bases reguladores per a la concessió de subvencions públiques destinades al finançament del Programa per promoure l'emprenedoria territorial especialitzada (Programa primer de preacceleració) emmarcat dins el programa Catalunya Emprèn es va publicar al DOGC núm. 7460, de 22.9.2017.
Vista la dificultat de les entitats beneficiàries a l'hora de contractar les persones expertes que col·laboren en els diferents programes perquè són perfils molt especialitzats i vinculats habitualment a les universitats, i que és necessari incloure l'opció de subcontractar amb terceres persones l'execució de determinades actuacions;
Vist que el nombre de participants en cada programa, les activitats que s'inclouen i el període d'execució aconsellen determinar l'import màxim subvencionable per programa a la convocatòria corresponent;
Vista la possibilitat que l'import atorgat sigui substancialment inferior a l'import sol·licitat, la qual cosa fa necessari incloure la possibilitat de reformulació de la subvenció atorgada;
Vist que les modificacions proposades no tenen efectes econòmics;
D'acord amb l'article 92.3 del Text refós de la Llei de finances públiques de Catalunya, aprovada mitjançant el Decret legislatiu 3/2002, de 24 de desembre; i amb els preceptes declarats bàsics de la Llei 38/2003, de 17 de novembre, general de subvencions;
Per tot el que s'ha exposat, a proposta de la Secretaria d'Empresa i Competitivitat; amb els informes previs de l'Assessoria Jurídica i de la Intervenció Delegada del Departament d'Empresa i Coneixement, i en ús de les facultats que em són atribuïdes,
Es modifica la base 5.1 de l'annex 1 de l'Ordre EMC/213/2017, de 18 de setembre, per la qual s'aproven les bases reguladores per a la concessió de subvencions públiques destinades al finançament del Programa per promoure l'emprenedoria territorial especialitzada (Programa primer de preacceleració) emmarcat dins el programa Catalunya Emprèn (DOGC núm. 7460, de 22.9.2017), que queda redactada de la manera següent:
"5.1 La quantia màxima de cada subvenció i l'import màxim es determinaran a cada convocatòria."
Es modifica la base 8 de l'annex 1 de la mateixa Ordre EMC/213/2017, que queda redactada de la manera següent:
"El projecte s'entén com un itinerari on s'han d'identificar clarament les fases consecutives següents:
Inclou les accions de difusió, captació i preparació prèvies al desenvolupament del projecte.
Inclou la docència del pla formatiu, les ponències i les presentacions per part de persones expertes.
Tindrà una durada aproximada de 100 hores.
El pla formatiu finalitza amb la creació d'equips emprenedors orientats a la creació d'empreses.
Inclou les accions d'acompanyament als projectes emprenedors per part de tutors/es experts/es.
"Transversalment a les tres fases es desenvoluparan les accions de difusió, seguiment, coordinació i control amb l'objectiu de garantir la coherència i la qualitat de l'itinerari amb la fortalesa territorial objecte del programa.
"Les persones destinatàries dels projectes accedeixen a un itinerari compost pel nombre d'hores de formació i de tutoria aprovat.
Per assolir els objectius s'ha de participar, com a mínim, al 70% de les hores de l'itinerari que s'hagi establert.
"Un cop finalitzada la fase de tutoria cada equip hauria d'haver creat la seva empresa o hauria d'estar en disposició de fer-ho.
Si s'escau, en aquest moment, les entitats beneficiàries, en el marc de les seves activitats habituals, continuaran donant suport a les empreses creades i en el futur les podran canalitzar, si escau, cap a programes d'acceleració i creixement."
Es modifica la base 9.2 de l'annex 1 de la mateixa Ordre EMC/213/2017, que queda redactada de la manera següent:
"9.2 Les despeses relacionades amb el pla de formació (directes i indirectes) hauran de suposar obligatòriament un mínim del 35% del cost de l'activitat que es consideri subvencionable".
Es modifica el paràgraf setè de la base 11.8 de l'annex 1 de la mateixa Ordre EMC/213/2017, de manera que on diu:
"Per mitjà del document d'acceptació les entitats proposades com a beneficiàries també poden desistir de la subvenció.",
"Mitjançant el document d'acceptació les persones proposades com a beneficiàries també poden desistir de la subvenció o presentar la reformulació del projecte i del pressupost per adaptar-los a la subvenció proposada, si l'import d'aquesta és inferior al sol·licitat.
La possibilitat de reformulació ha de respectar l'objecte, les condicions i la finalitat de la subvenció així com els criteris de valoració establerts en relació amb el projecte, i en cap cas pot comportar una modificació substancial.
Així mateix, s'han de continuar complint els límits de quantia de la subvenció que puguin establir les bases reguladores respectives.
La subvenció s'atorgarà sobre el pressupost acceptat i la justificació haurà de ser respecte d'aquest pressupost.
"En el supòsit d'haver presentat una reformulació del projecte i del pressupost, l'atorgament de la subvenció comporta l'acceptació de la reformulació."
Es modifica la base 15 de l'annex 1 de la mateixa Ordre EMC/213/2017, que queda redactada de la manera següent:
"15.1 S'entén que una persona beneficiària subcontracta quan concerta amb terceres persones l'execució total o parcial de l'activitat que constitueix l'objecte de la subvenció.
Queda fora d'aquest concepte la contractació de les despeses en les quals hagi d'incórrer la persona beneficiària per a la realització per si mateixa de l'activitat subvencionada.
"15.2 D'acord amb el punt anterior, i a efectes d'aquesta Ordre, són susceptibles de subcontractació les accions de formació i de tutoria que estableix la base 7.2 i 7.3 de l'annex 1 d'aquesta Ordre.
"15.3 Es podrà subcontractar fins al 100% del cost de les despeses de formació i tutoria.
"15.4 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que en desenvolupa el Reglament, abans esmentades, i caldrà tenir en compte que en cap cas es poden subcontractar activitats que, tot i augmentar el cost de l'activitat subvencionada, no aportin valor afegit al contingut de la mateixa activitat.
"La sol·licitud de subcontractació es farà mitjançant model normalitzat, que es pot consultar al catàleg de formularis i documents a la pàgina web del Departament d'Empresa i Coneixement
"Les entitats beneficiàries són responsables que en l'execució de l'activitat subvencionada concertada amb terceres persones es respectin els límits establerts pel que fa a la naturalesa i la quantia de despeses subvencionables, i els contractistes estan subjectes al deure de col·laboració per permetre la verificació adequada del compliment dels límits esmentats.
A aquests efectes, el contracte o conveni haurà de recollir l'obligació de facilitar a l'entitat beneficiària la informació requerida per l'òrgan convocant.
"En cap cas es podrà concertar per part de l'entitat beneficiària l'execució total o parcial de les accions subvencionades amb les persones que estableix l'article 29.7 de la Llei 38/2003, de 17 de novembre.
A aquest efecte tenen la consideració de persones vinculades a les entitats beneficiàries les que estableix l'article 68 del Reial decret 887/2006, de 21 de juliol (BOE núm. 176, de 25.7.2006).
"La subcontractació s'haurà de formalitzar per escrit mitjançant contracte o encàrrec de gestió.
El contractista no podrà concertar amb terceres persones l'execució total ni parcial de l'acció subcontractada.
"En els casos que no s'hagi iniciat l'activitat o que l'activitat concertada amb terceres persones superi el 20% de l'import de la subvenció i l'import sigui superior a 60.000,00 euros, l'entitat haurà de presentar prèviament, juntament amb la sol·licitud de subvenció, la sol·licitud d'autorització per formalitzar el contracte.
També haurà de complir amb el principi de publicitat mitjançant la publicació d'un anunci en qualsevol mitjà de difusió que permeti el coneixement més ampli possible d'empreses interessades en la licitació.
Així mateix, amb la sol·licitud d'autorització haurà de presentar el document de la declaració responsable de la persona o l'entitat subcontractada.
"En cas que la subvenció es concedeixi per activitats ja iniciades i l'import de la subcontractació superi el 20% de l'import de la subvenció i aquest sigui superior a 60.000,00 euros, l'entitat beneficiària haurà de presentar, amb la sol·licitud de subvenció, el document del contracte o el conveni juntament amb el document de la declaració responsable de la persona subcontractada.
L'òrgan concedent el comprovarà i validarà mitjançant la resolució d'atorgament.
"El contingut mínim que ha d'incloure el contracte és el següent:
"a) Identificació de les parts (càrrec, nom, NIF, raó social, domicili social i tipus d'empresa).
"c) Activitat concreta que se subcontracta: partides contractades, cost o pressupost previst, percentatge sobre el total de la subvenció.
"d) Contraprestació (quantia, forma de realitzar el pagament i justificació del servei prestat).
"L'entitat o l'empresa subcontractada es compromet a facilitar a les persones beneficiàries de la subvenció les dades (indicadors) que s'esmenten a efectes de la justificació.
"L'entitat beneficiària declara si té o no té parentiu per vincle de matrimoni o una altra relació estable anàloga, per consanguinitat, adopció o afinitat fins al quart grau amb el contractista o amb qualsevol altre membre dels seus socis/sòcies o partícips.
"L'entitat beneficiària declara que no concerta l'execució total o parcial de les activitats subvencionades amb cap dels supòsits que estableix l'article 29.7 de la Llei 38/2003, de 17 de novembre, general de subvencions.
"f) Vigència de la relació contractual.
"g) Condicionament de l'efectivitat del contracte a l'atorgament de la subvenció.
"h) Causes d'extinció de la relació contractual.
"i) Òrgans i procediments als quals se sotmetran les qüestions litigioses que es puguin derivar del conveni.
"15.5 D'acord amb el que estableix l'article 31.3 de la Llei 38/2003, de 17 de novembre, abans esmentada, quan l'import de la despesa subvencionada superi la quantitat de 15.000,00 euros en el cas de subministraments i serveis, l'entitat beneficiària haurà de sol·licitar, com a mínim, tres ofertes de diferents proveïdors prèviament a la contracció, excepte que per les seves característiques especials no existeixi al mercat prou nombre de proveïdors, o que la despesa s'hagués realitzat abans de la sol·licitud de la subvenció.
"En cas que no s'hagi triat l'oferta més econòmica, s'adjuntarà un document explicatiu o una memòria on es justifiqui l'elecció.
"15.6 En el supòsit de subcontractació s'ha de presentar una declaració de l'entitat beneficiària on s'especifiqui que no té cap vinculació amb les empreses que han subcontractat en els termes que estableix el Reglament que desenvolupa la Llei 38/2003, general de subvencions, segons model normalitzat, llevat de disposar d'autorització expressa de l'òrgan concedent."
Es modifica la base 23 de l'annex 1 de la mateixa Ordre EMC/213/2017, que queda redactada de la manera següent:
"Protecció de dades de caràcter personal
"23.1 D'acord amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE; i amb la Llei orgànica 3/2018, de 5 de desembre, de protecció de dades i de garantia dels drets digitals (BOE núm. 294, de 6.12.2018), i la normativa de desenvolupament, les dades de caràcter personal que les persones interessades facilitin per tal de sol·licitar la subvenció s'inclouen al tractament Serveis i subvencions en matèria d'emprenedoria, amb la finalitat de gestionar ordres o serveis per fomentar la creació d'empreses i l'emprenedoria, i del qual n'és responsable la Secretaria d'Empresa i Competitivitat.
La base jurídica del tractament es fonamenta en l'exercici de poders públics conferits al responsable del tractament, d'acord amb la Llei 38/2003, de 17 de novembre, ja esmentada, i amb el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
"Les persones interessades tenen dret a accedir a les dades personals facilitades, rectificar-les, suprimir-les, oposar-se i sol·licitar-ne la limitació del tractament en els supòsits que preveu la normativa vigent.
Aquests drets es poden exercir mitjançant un escrit adreçat a la Subdirecció General de Personal, Organització i Prevenció de Riscos Laborals per correu postal (pg. de Gràcia, núm. 105, 08008 Barcelona), o un correu electrònic a l'adreça [EMAIL], signat electrònicament amb DNI electrònic o certificat electrònic reconegut.
"23.2 Les entitats beneficiàries han de complir la normativa de protecció de dades esmentada, tot establint les mesures organitzatives i tècniques necessàries per garantir la seguretat i la integritat de les dades a les quals accedeixin com a conseqüència de les actuacions que es derivin d'aquesta Ordre.
En especial, s'adoptaran les mesures adients per evitar l'alteració, la pèrdua, el tractament o l'accés no autoritzat a les dades esmentades."
Es modifica la base 24.3 de l'annex 1 de la mateixa Ordre EMC/213/2017, de 18 de setembre, que queda redactada de la manera següent:
"24.3 Qualsevol persona que tingui coneixement de fets que puguin ser constitutius de frau o d'irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc d'aquesta convocatòria pot posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics mitjançant el canal habilitat a aquest efecte pel Servei esmentat a l'adreça web http://www.igae.pap.hacienda.gob.es/sitios/igae/es-ES/snca/Paginas/ComunicacionSNCA.aspx, i en els termes que estableix la Comunicació 1/2017, de 6 d'abril, del Servei esmentat i que es pot consultar a l'adreça web http://www.igae.pap.hacienda.gob.es/sitios/igae/es-es/snca/Documents/ComunicacionSNCA06-04-2017Canaldenuncias.pdf."